CELEX: 62014CN0578
Language: mt
Date: 2014-12-12 00:00:00
Title: Kawża C-578/14: Talba għal deċiżjoni preliminari mressqa mir-Rechtbank van eerste aanleg te Antwerpen (il-Belġju) fit- 12 ta’ Diċembru 2014 – Argenta Spaarbank NV vs L-Istat Belġjan

9.3.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 81/6
            
         Talba għal deċiżjoni preliminari mressqa mir-Rechtbank van eerste aanleg te Antwerpen (il-Belġju) fit-12 ta’ Diċembru 2014 – Argenta Spaarbank NV vs L-Istat Belġjan
   (Kawża C-578/14)
   (2015/C 081/08)
   Lingwa tal-kawża: l-Olandiż
   
      Qorti tar-rinviju
   
   Rechtbank van eerste aanleg te Antwerpen
   
      Partijiet fil-kawża prinċipali
   
   
      Rikorrenti: Argenta Spaarbank NV
   
      Konvenuta: L-Istat Belġjan
   
      Domandi preliminari
   
   
               1)
            
            
               L-Artikolu 198(10) tal-Kodiċi tat-taxxa fuq id-dħul tal-1992, fil-verżjoni applikabbli għas-snin taxxabbli 2000 u 2001, jikser l-Artikolu 4(2) tad-Direttiva dwar il-kumpanniji parent u s-sussidjarji (Direttiva tal-Kunsill 90/435/KEE (1)) sa fejn jipprevedi li l-interessi ma għandhomx jitqiesu bħala spejjeż professjonali sa ammont ekwivalenti għad-dħul li jista’ jitnaqqas bis-saħħa tal-Artikoli 202 sa 204 u li joriġina minn ishma akkwistati minn kumpannija li ma tkunx żammet tali ishma għal perijodu mhux interrott ta’ mill-inqas sena, fil-mument tat-trasferiment tagħhom, mingħajr ma ssir distinzjoni dwar jekk dawn l-interessi jirrigwardawx jew le holding (jew il-finanzjament ta’ holding) li minnu joriġina d-dħul li jista’ jibbenefika minn eżenzjoni?
            
         
               2)
            
            
               L-Artikolu 198(10) tal-Kodiċi tat-taxxa fuq id-dħul tal-1992, fil-verżjoni applikabbli għas-snin taxxabbli 2000 u 2001, jikkostitwixxi dispożizzjoni intiża sabiex jiġu evitati l-każijiet ta’ frodi u ta’ abbuż fis-sens tal-Artikolu 1(2) tad-Direttiva dwar il-kumpanniji parent u s-sussidjarji (Direttiva tal-Kunsill 90/435/KEE) u, jekk dan huwa l-każ, l-Artikolu 198(10) tal-Kodiċi tat-taxxa fuq id-dħul tal-1992 imur lil hinn minn dak li huwa neċessarju sabiex jiġu evitati dawn il-każijiet ta’ frodi u ta’ abbuż sa fejn jipprevedi li l-interessi ma għandhomx jitqiesu bħala spejjeż professjonali sa ammont ekwivalenti għad-dħul li jista’ jitnaqqas bis-saħħa tal-Artikoli 202 sa 204 u li joriġina minn ishma akkwistati minn kumpannija li ma tkunx żammet tali ishma għal perijodu mhux interrott ta’ mill-inqas sena, fil-mument tat-trasferiment tagħhom, mingħajr ma ssir distinzjoni dwar jekk dawn l-interessi jirrigwardawx jew le holding (jew il-finanzjament ta’ holding) li minnu joriġina d-dħul li jista’ jibbenefika minn eżenzjoni?
            
         
      (1)  Direttiva tal-Kunsill 90/435/KEE, tat-23 ta’ Lulju 1990, dwar is-sistema komuni tat-tassazzjoni li tapplika fil-każ tal-kumpanniji prinċipali [parent] u sussidjarji ta’ Stati Membri differenti (ĠU Edizzjoni Speċjali bil-Malti, Kapitolu 9, Vol. 1, p. 147).